ร้านนี้เป็นร้านอิตาเลี่ยนแท้ที่มีทั้งพิซซ่าและพาสต้า แต่จุดขายดูจะอยู่ที่พาสต้ามากกว่า ที่มีเส้นหลากหลายชนิดให้ได้เลือกชิมกัน ถ้าเทียบร้านนี้กับSpaghetti Factoryที่อยู่ในเซ็นทรัลเวิร์ลเหมือนกันแล้ว Bar Italiaอร่อยกว่ามากค่ะ เส้นกำลังดี และซอสเข้มข้นกว่า เพียงแต่จะแพงกว่าเล็กน้อย

ร้านดีตรงที่จะมีขนมปังและตัวปาดหน้าแสนอร่อยมาให้ฟรีๆ รสชาติขนมปังและเครื่องอร่อยดีค่ะ ส่วนพาสต้าในวันนี้ของเราคือสปาเก็ตตี้ในซอสมะเขือเทศกับหอม เบคอนและมะเขือเทศ เข้มข้นเป็นเนื้อเป็นหนังดี แต่ว่าไม่ได้หนักเกินไป ทานเพลินๆก็หมดได้อย่างรวดเร็ว

พวกขนมจะมีทั้งเค้กและไอศครีม แต่เวลาสั่งต้องเช็คกับพนักงานหน่อยค่ะว่ามีไหม เพราะบางเมนูมีแค่กับสาขาอื่น รสชาติพอใช้ได้ค่ะ แต่ไม่เวิร์กเท่าพวกของคาวของเขา

อาหารแพงอยู่สักหน่อย แต่ร้านบรรยากาศใช้ได้ และคนไม่แน่นดีค่ะ ถึงจะอยู่ในส่วนโซนBeaconก็ยังให้ความรู้สึกเป็นส่วนตัวดี เหมาะกับทั้งมาเดทและมาทานเป็นครอบครัวค่ะ